टीड़ी-मीड़ी नैं गाना बंद कीता ते डाल्ली थमां उडडरी भुंञा उल्ली। चीढ़ा दे हेठ चीढ़ा दी छिल्ल, कुज्जा लग्गे दा, बिच्च खलदरै दी गिल्ल, अत्थरूं केई तोपा-तोपा चेदे, चेई-चेई कुज्जै भरोई गेदे। टीड़ी-मीड़ी नबुक्क जन होई गेई, दुखैं छुपोछुप भरोई गेई, हौंसला करी डाल्ली पर उड्डी, ते डाल्ली पर बौंह्‌दे ढांह सुट्‌टी बड्डी। ‘इन्नी पीड़, इन्ना दर्द चारै, फ्ही बी डाल्ली उसगी लाडै लुआरैं।’ टीड़ी-मीड़ी सोचदी जारदी ही पर चुंज-गला खुल्ले दे नेईं हे खुल्ला दे, पछूके सजरे उसगी नेईं हे भुल्ला कदे।